«Վերոնշյալում ներկայացված 25 ապրանքային նշանները թավշյա հեղափոխության ընթացքում օգտոգործման արդյունքում համընդհանուր օգտագործման բառեր են դարձել, որոնք մտավոր սեփականության իրավունքում կոչվում են «ջեներիկ», այսինքն՝ պահպանության ոչ ենթակա ապրանքային նշաններ։ Այդ բառերն ու բառակապակցությունները այնքան շատ են օգտագործվել թավշյա հեղափոխության ընթացքում, օգտագործվել են որպես համաժողովրդական շարժման գաղափարախոսական մտքեր, նշանաբաններ, որ դրանք հասարակությունում ձեռք են բերել բոլորովին այլ ընկալում։ Օրինակ՝ «Դուխով» բառը արտաբերելիս մարդիկ հասկանում են Նիկոլ Փաշինյանի կողմից նախաձեռնված «Իմ քայլը» շարժումը և ժողովրդի կողմից իրականացված թավշյա հեղափոխությունը, այլ ոչ այդ բառի իմաստային ընկալումը։ Իսկ, օրինակ, «Քայլ արա» բառակապակցությունն ընկալվում է ոչ թե դրա իմաստային ընկալմամբ՝ ոտքով մեկ քայլ կատարելու գործողություն, այլ՝ որպես թավշյա հեղափոխության ընթացքում խաղաղ իշխանափոխությանը միանալու կոչ և այլն», – նշում է փաստաբանը: